WORK บวกต่อ 2% นิวไฮรอบ 3 เดือน โบรกฯชี้ปรับผังใหม่ดันเรตติ้งพุ่ง หนุนกำไรทั้งปีโตแกร่ง
WORK บวกต่อ 2% นิวไฮรอบ 3 เดือน โบรกฯชี้ปรับผังใหม่หนุนกำไรทั้งปีโตแกร่ง ล่าสุดอยู่ที่ 24.90 บาท บวก 0.60 บาท หรือ 2.47% มูลค่าซื้อขาย 1000.68 ล้านบาท
WORK บวกต่อ 2% นิวไฮรอบ 3 เดือน โบรกฯชี้ปรับผังใหม่หนุนกำไรทั้งปีโตแกร่ง ล่าสุดอยู่ที่ 24.90 บาท บวก 0.60 บาท หรือ 2.47% มูลค่าซื้อขาย 1000.68 ล้านบาท
20 มิ.ย. 2562

ผู้สื่อข่าวรายงานว่า ราคาหุ้น บริษัท เวิร์คพอยท์ เอ็นเทอร์เทนเมนท์ จำกัด (มหาชน) หรือ WORK ล่าสุด ณ เวลา 10.37 น. อยู่ที่ 24.90 บาท บวก 0.60 บาท หรือ 2.47% สูงสุดที่ 24.90 บาท ต่ำสุดที่ 24.40 บาท ด้วยมูลค่าซื้อขาย 1000.68 ล้านบาท ทั้งนี้ ราคาหุ้น WORK ปรับตัวขึ้นต่อเนื่อง 2 วันติด นับตั้งแต่ราคาหุ้นอยู่ที่ระดับ 23.40 บาท เมื่อวันที่ 18 มิ.ย.2562 และยังปรับตัวขึ้นสูงสุดในรอบ 3 เดือน นับตั้งแต่ราคาหุ้นอยู่ที่ระดับ 15 บาท เมื่อวันที่ 15 มี.ค.2562

โดย บล.เคทีบี (ประเทศไทย) ระบุในบทวิเคราะห์ แนะนำ “ซื้อ” หุ้น WORK ราคาเป้าหมาย 27 บาท/หุ้น อิง DCF เทียบเท่า PER ที่ 27 เท่า บล.เคทีบี (ประเทศไทย) ชอบผังรายใหม่ของ WORK คาดช่วยให้เรตติ้งฟื้นตัว นอกเหนือจากนี้มองว่า WORK ควรกลับมาเทรดใกล้ค่าเฉลี่ย Avg. PER ที่ 44.2 เท่า จาก Earnings ที่เริ่มฟื้นตัว
อีกทั้งยังมองว่าราคาปัจจุบันน่าสนใจ แม้ราคาใน 1 เดือนที่ผ่านมา จะปรับตัวขึ้น 22% แต่มองว่ายังไม่สะท้อนผลบวกจากผังรายการใหม่ และเม็ดเงินโฆษณาที่มีแนวโน้มฟื้นตัวในครึ่งหลังปี 2562 ส่งผลให้ผลประกอบการในครึ่งปีหลังปี 2562 เติบโตโดดเด่น (338%ฃ เทียบจากปีก่อน) ทั้งนี้ยังคงประมาณการกำไรสุทธิปี 2562 อยู่ที่ 440 ล้านบาท (+27.4% เทียบจากปีก่อน)
สำหรับแนวโน้มกำไรสุทธิไตรมาส 2/62 จะอ่อนตัวเมื่อเทียบจากปีก่อน ฟื้นตัวเล็กน้อยเมื่อเทียบจากไตรมาสก่อนจากเม็ดเงินโฆษณารวมไตรมาส 2/62 ยังคงหดตัวเมื่อเทียบจากปีก่อน และรายได้จากธุรกิจทีวีหดตัวเมื่อเทียบจากปีก่อน แต่ปรับตัวดีขึ้นเมื่อเทียบจากไตรมาสก่อน โดยปัจจุบัน WORK เทรดอยู่ที่ PER ที่ 24.4 เท่า  ต่ำกว่า peer กลุ่มดิจิทัลทีวี และมีเดีย โดย WORK มี PEG อยู่ที่ 0.99 เท่า ดังนั้นจึงมองว่ากำไรสุทธิของ WORK จะเริ่ม Turnaround ในปีนี้ และเติบโตอย่างต่อเนื่องที่ CAGR 24.45%